b'\n_START_ARTICLE_\nElly Beinhorn\n_START_PARAGRAPH_\nElly Beinhorn (30. toukokuuta 1907 \xe2\x80\x93 28. marraskuuta 2007) oli saksalainen lent\xc3\xa4j\xc3\xa4. _NEWLINE_Beinhorn syntyi Hannoverissa. H\xc3\xa4n tuli tunnetuksi "maailman nopeimman pariskunnan" toisena osapuolena: h\xc3\xa4nen miehens\xc3\xa4 oli Bernd Rosemeyer, joka kuitenkin kuoli jo vuonna 1938._NEWLINE_Beinhorn ja Rosemeyer meniv\xc3\xa4t naimisiin 13. hein\xc3\xa4kuuta 1936, ja heille syntyi poika Bernd Jr. marraskuussa 1937. Miehens\xc3\xa4 kuoleman j\xc3\xa4lkeen Beinhorn meni vuonna 1941 uusiin naimisiin ja sai Stephanie-tytt\xc3\xa4ren. _NEWLINE_Beinhorn muutti toisen maailmansodan j\xc3\xa4lkeen Sveitsiin ja jatkoi lent\xc3\xa4mist\xc3\xa4 51-vuotiaaksi saakka. H\xc3\xa4n kirjoitti my\xc3\xb6s useita teoksia, kuten omael\xc3\xa4m\xc3\xa4kerran. H\xc3\xa4n kuoli Ottobrunnissa marraskuussa 2007 t\xc3\xa4ytetty\xc3\xa4\xc3\xa4n puolta vuotta aiemmin sata vuotta.'